
Հոդված 1. «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» 2016 թվականի դեկտեմբերի 15-ի ՀՕ-245-Ն օրենքի (այսուհետ` Օրենք) 2-րդ հոդվածի 3-րդ մասի 4-րդ կետում և 4-րդ հոդվածի 3-րդ մասում «23» թիվը փոխարինել «26» թվով։

Հոդված 2. Օրենքի 2-րդ հոդվածը լրացնել հետևյալ բովանդակությամբ 6.1-6.3-րդ մասերով. 
«6.1. Սույն օրենքի համաձայն՝ Հատուցման դեպք է համարվում նաև 1998 թվականի հունվարի 1-ից մինչև 2007 թվականի դեկտեմբերի 31-ը (այսուհետ՝ 1998-2007թթ) տեղի ունեցած մարտական գործողությունների հետևանքով զինծառայողի կյանքին կամ առողջությանը վնաս պատճառելը, եթե զինծառայողի անձնական գործում առկա է զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստող փաստաթղթեր: Սույն մասում նշված փաստաթղթերի ցանկը, դրանց բովանդակությանը ներկայացվող պահանջները, դրանց հիման վրա զինծառայողի կյանքին կամ առողջությանը վնաս պատճառելը Հատուցման դեպք որակելու կարգը սահմանում է Կառավարությունը:
6.2. Եթե Հատուցման դեպքը 1998-2007թթ տեղի ունեցած համարվելու համար բացակայում են սույն հոդվածի 6.1-ին մասում նշված փաստաթղթերի ցանկում նշված որևէ փաստաթուղթ, ապա զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստվում է Կառավարության սահմանած կարգով տրված միջգերատեսչական հանձնաժողովի եզրակացությամբ կամ դատական կարգով:
6.3. Սույն օրենքի համաձայն՝ Հատուցման դեպք է համարվում նաև 2008 հունվարի 1-ից մինչև 2016 թվականի դեկտեմբերի 31-ը (այսուհետ՝ 2008-2016թթ)  տեղի ունեցած մարտական գործողությունների հետևանքով զինծառայողի կյանքին կամ առողջությանը վնաս պատճառելը։»:

Հոդված 3. Օրենքի 4-րդ հոդվածում՝
1) լրացնել հետևյալ բովանդակությամբ նոր՝ 2.1-րդ մասով. 
«2.1. 1998-2007թթ և 2008-2016թթ (այսուհետ՝ երկուսը միասին՝ 1998-2016թթ) տեղի ունեցած Հատուցման դեպքերի համար՝
1) սույն հոդվածի 2-րդ մասի 1-ին և 2-րդ կետերում նշված միանվագ վճարվող գումարը չի վճարվում, 
2) վճարվում են միայն ամսական հավասար վճարներ՝ 2017 թվականի հունվարի 1-ից հետո տեղի ունեցած Հատուցման դեպքերի համար սույն հոդվածի 2-րդ մասի 1-ին և 2-րդ կետերում նշված՝ մնացած գումարից այդ կետերով սահմանված կարգով հաշվարկված ամսական հավասար վճարների չափերով՝ 20 տարվա ընթացքում։».
2) 3-րդ մասը «հիմքը ծագում է» բառերից հետո լրացնել «(այդ թվում` զինծառայողի երեխան ծնվում է)» բառերով, նույն մասի 1-ին կետում «Հայաստանի Հանրապետության կառավարությունը (այսուհետ՝ Կառավարություն)» բառերը փոխարինել «Կառավարությունը» բառով, «մասի 3-րդ կետի «ա», «բ» և «գ» ենթակետերում» բառերը փոխարինել «մասում» բառով.
3) 3-րդ մասի 3-րդ և  5-րդ մասի 2-րդ կետերը ճանաչել ուժը կորցրած․
4) 5-րդ մասի 1-ին կետը և 6.1-ին մասը «2-րդ մասում» բառերից հետո լրացնել «և 2.1-ին մասի 2-րդ կետում» բառերով:

Հոդված 4. Օրենքի 5-րդ հոդվածում՝
1) վերնագիրը «կարգը» բառից հետո լրացնել «, վճարումը կասեցնելն ու դադարեցնելը» բառերով.
2) 1-ին մասը «ունենալու» բառից հետո լրացնել «կամ մինչև սույն օրենքն ուժի մեջ մտնելը տեղի ունեցած լինելու» բառերով. 
3) 2-րդ մասի 1-ին կետում «սույն հոդվածի 1-ին մասում» բառերը փոխարինել «սույն օրենքի 4-րդ հոդվածի 1-ին մասում նշված դեպքերի համար սույն հոդվածի 1-ին մասում» բառերով․
4) 2-րդ մասի 2-րդ կետում «մինչև յուրաքանչյուր» բառերը փոխարինել «սույն օրենքի 4-րդ հոդվածի 1-ին մասում նշված դեպքերի համար մինչև յուրաքանչյուր» բառերով, նույն կետում «։» կետադրական նշանը փոխարինել «․» կետադրական նշանով և լրացնել հետևյալ բովանդակությամբ նոր՝ 3-րդ կետով.
«3) սույն օրենքի 4-րդ հոդվածի 2.1-ին մասում նշված դեպքերի համար սույն հոդվածի 1-ին մասում նշված տեղեկությունների հիման վրա դրանք ստանալուց հետո 3 աշխատանքային օրվա ընթացքում Հիմնադրամը բացում է բանկային հաշիվ և այդ հաշվի միջոցով կատարում է միայն սույն օրենքի 4-րդ հոդվածի 2.1-ին մասում նշված ամսական հավասար վճարումները՝ սույն մասի 1-ին կետի «բ» ենթակետով և 2-րդ կետով սահմանված կարգերով:»․
5)  4-րդ մասը «ենթակետում» բառից հետո լրացնել «և 3-րդ կետում» բառերով.
6) լրացնել հետևյալ բովանդակությամբ նոր՝ 5-8-րդ մասերով.
«5. Եթե ներկայացված փաստաթղթերի համաձայն` շահառուների թիվն ամբողջական չէ կամ առկա են համապատասխան փաստաթղթեր կամ տեղեկություններ, որոնք վկայում են սույն օրենքի 2-րդ հոդվածով նախատեսված այլ շահառուի հնարավոր գոյության մասին և ներկայացված փաստաթղթերը բավարար չեն այդպիսի շահառուի բացակայությունը հաստատելու համար, ապա այդ անձը հաշվառվում է սույն օրենքի 7-րդ հոդվածի 3-րդ մասում նշված շահառուների թվում, իսկ նրան վճարման ենթակա հատուցման գումարի վճարումը կասեցվում է 6 ամսով: Սույն մասում նշված 6-ամսյա ժամկետում անհրաժեշտ փաստաթղթերը հիմնադրամին՝
1) ներկայացվելու դեպքում կասեցման հետևանքով չվճարված հատուցման գումարը վճարվում է փաստաթղթերը ներկայացնելու ամսվան հաջորդող ամսվա ընթացքում․
2) չներկայացվելու դեպքում այդ անձը հանվում է սույն օրենքի 7-րդ հոդվածի 3-րդ մասում նշված շահառուների թվից, իսկ կասեցման հետևանքով չվճարված հատուցման գումարը հավասարաչափ բաժանվում է մնացած շահառուների միջև և վճարվում կասեցման 6 ամսյա ժամկետը լրանալու ամսվա հաջորդող ամսին:  
6. Եթե դատական կարգով վիճարկվում է սույն օրենքի 2-րդ հոդվածով նախատեսված շահառուների շրջանակը (անձի՝ շահառու համարվելու իրավունքը), ապա այդ անձը հաշվառվում է սույն օրենքի 7-րդ հոդվածի 3-րդ մասում նշված շահառուների թվում և  նրան վճարման ենթակա հատուցման գումարի վճարումը կասեցվում է` մինչև գործն ըստ էության լուծող դատական ակտն օրինական ուժի մեջ մտնելու օրը, իսկ հատուցման գումարը վճարվում է` հիմք  ընդունելով այդ դատական ակտը:
7. Սույն օրենքով սահմանված հատուցման գումարների վճարման պարտավորությունը դադարում է. 
1) սույն օրենքով սահմանված Հատուցման գումարների վճարման ժամկետը լրանալու դեպքում.  
2) Հատուցման գումարների վճարման հիմքը վերանալու դեպքում.
3) սույն օրենքով սահմանված այլ դեպքերում: 
8. Հատուցման գումարների վճարման պարտավորությունը դադարում է համապատասխան հիմքերն առաջանալու օրվանից:»:

Հոդված 5.  Օրենքի 7-րդ հոդվածում՝
1) 2-րդ մասը շարադրել հետևյալ խմբագրությամբ․
«2. Զինծառայողի զոհվելու (մահանալու) կամ զինծառայողին անհայտ բացակայող ճանաչելու դեպքերում կամ այն դեպքում, երբ մարտական գործողություններում ստացված վնասվածքների հետևանքով առաջացած մտավոր կամ հոգեկան անկարողության հետևանքով զինծառայողը չի կարող ներկայացնել սույն հոդվածի 1-ին մասում նշված դիմումը, վճարման ենթակա հատուցման գումարը սույն հոդվածի 3-րդ մասով սահմանված կարգով բաժանվում է շահառուների միջև և վճարվում է նրանցից յուրաքանչյուրին առանձին:». 
2) 3-րդ մասում «մասի 2-րդ կետում» բառերը փոխարինել «մասում» բառով, իսկ 2‑րդ կետի «:» կետադրական նշանը փոխարինել «.» կետադրական նշանով և 3-րդ մասը լրացնել հետևյալ բովանդակությամբ նոր՝ 3-րդ կետով.
«3) նոր շահառուի ի հայտ գալու դեպքում բոլոր շահառուներին, այդ թվում՝ նոր շահառուին, վճարվելիք հատուցման գումարի չափը որոշվում է սույն մասի 1-ին կետով սահմանված կարգով, իսկ նախորդ ժամանակահատվածում վճարված հատուցման գումարների վերահաշվարկ չի կատարվում։»․
3) 7-րդ մասից հանել «միջև համաձայնության առկայությունը,» բառերը:

Հոդված 6.  Եզրափակիչ մաս և անցումային դրույթներ
1. Սույն օրենքն ուժի մեջ է մտնում պաշտոնական հրապարակման օրվան հաջորդող ամսվա 1-ից, բացառությամբ սույն օրենքի 2-րդ հոդվածի՝ 1998-2007թթ հատուցման դեպքերին վերաբերող դրույթների, որոնք ուժի մեջ են մտնում սույն օրենքից բխող ենթաօրենսդրական նորմատիվ իրավական ակտերն ուժի մեջ մտնելու օրվանից:
2. Սույն օրենքից բխող ենթաօրենսդրական նորմատիվ իրավական ակտերն ընդունվում են սույն օրենքն ուժի մեջ մտնելուց հետո՝ վեցամսյա ժամկետում:
3. Եթե 2008-2016թթ տեղի ունեցած Հատուցման դեպքերով  Օրենքի՝ մինչև սույն օրենքն ուժի մեջ մտնելը գործող խմբագրության 4-րդ հոդվածի 5-րդ մասի 2-րդ կետի համաձայն՝ Հիմնադրամի հոգաբարձուների խորհրդի որոշմամբ վճարվել են հատուցման գումարներ, ապա անձը (հաշմանդամություն ունեցող անձ ճանաչված զինծառայողը և Օրենքի 2-րդ հոդվածի 3-րդ, 4-րդ, 4.1-ին մասերում նշված անձը) Օրենքով հատուցում ստանալու իրավունք ունեցող (շահառու հանդիսացող) է համարվում սույն օրենքն ուժի մեջ մտնելու օրվանից։
4. Սույն հոդվածի 3-րդ մասում նշված շահառուների մասով Օրենքի 5-րդ հոդվածի 1‑ին մասում նշված տեղեկությունները համարվում են տրված սույն օրենքն ուժի մեջ մտնելու օրվա դրությամբ։
5. Սույն հոդվածի 3-րդ մասում նշված շահառուների ամսական հավասար վճարները՝
1) վճարվում են Օրենքի 7-րդ հոդվածի 2-րդ մասով սահմանված կարգով,
2) վճարելու՝ Օրենքի 4-րդ հոդվածի 2.1-ին մասի 2-րդ կետում նշված 20 տարին հաշվարկվում է՝  2015-2016 թվականներին տեղի ունեցած Հատուցման դեպքերի համար՝ 2018 թվականի սեպտեմբեր ամսից, 2008-2014 թվականներին տեղի ունեցած հատուցման դեպքերի համար՝ 2019 թվականի ապրիլ ամսից սկսած և նշված ամիսներից մինչև սույն օրենքի ուժի մեջ մտնելը համարվում են վճարված, եթե Օրենքի՝ մինչև սույն օրենքն ուժի մեջ մտնելը գործող խմբագրության 4-րդ հոդվածի 5-րդ մասի 2-րդ կետի համաձայն՝ Հիմնադրամի հոգաբարձուների խորհրդի որոշմամբ այդ ժամանակահատվածների համար վճարվել է հատուցման գումար,    
3) սույն օրենքն ուժի մեջ մտնելու օրվան նախորդող ամսվա համար «Պետական կենսաթոշակների մասին» օրենքով սահմանված կարգով հաշվարկված զինվորական կենսաթոշակի ու «Զինվորական ծառայության և զինծառայողի կարգավիճակի մասին» օրենքի հիման վրա սահմանված պարգևավճար(ներ)ի ընդհանուր գումարից պակաս լինելու դեպքում վճարվում են սույն կետում նշված ընդհանուր գումարի չափով։
6. 1998-2007թթ տեղի ունեցած Հատուցման դեպքերով անձը (հաշմանդամություն ունեցող անձ ճանաչված զինծառայողը և Օրենքի 2-րդ հոդվածի 3‑րդ, 4-րդ, 4.1-ին մասերում նշված անձը) Օրենքով հատուցում ստանալու իրավունք ունեցող (շահառու հանդիսացող) է համարվում Օրենքի 5-րդ հոդվածի համաձայն՝ համապատասխան պետական մարմինների կողմից Հիմնադրամին տեղեկություններ ներկայացվելու ամսվան հաջորդող ամսվա 1-ից։ Ընդ որում, համապատասխան պետական մարմինները սույն մասում նշված տեղեկությունները Հիմնադրամին ներկայացնելիս միաժամանակ Կառավարության սահմանած կարգով ներկայացնում են կենսաթոշակային ոլորտի պետական կառավարման լիազոր մարմնին։
7. Սույն հոդվածի 6-րդ մասում նշված շահառուների ամսական հավասար վճարները՝ 
1) վճարելու՝ Օրենքի 4-րդ հոդվածի 2.1-ին մասի 2-րդ կետում նշված 20 տարին հաշվարկվում է առաջին անգամ ամսական հավասար վճարում կատարելու ամսվանից,
2) առաջին անգամ ամսական հավասար վճարում կատարելու ամսվան նախորդող ամսվա համար «Պետական կենսաթոշակների մասին» օրենքով սահմանված կարգով հաշվարկված զինվորական կենսաթոշակի ու «Զինվորական ծառայության և զինծառայողի կարգավիճակի մասին» օրենքի հիման վրա սահմանված պարգևավճար(ներ)ի ընդհանուր գումարից պակաս լինելու դեպքում վճարվում են սույն ենթակետում նշված ընդհանուր գումարի չափով։
8. Սույն հոդվածի 5-րդ մասի 3-րդ և 7-րդ մասի 2-րդ կետերի համաձայն՝  ամսական հավասար վճարները այդ կետերում նշված ընդհանուր գումարի չափով վճարվում են, քանի դեռ Օրենքով սահմանված կարգով կատարված ինդեքսավորման արդյունքներով ամսական հավասար վճարները չեն գերազանցել ընդհանուր գումարը կամ շահառուն չի կորցրել կենսաթոշակի կամ պարգևավճարի իրավունքը (եթե կենսաթոշակի կամ պարգևավճարի վճարումը շարունակվեր պետական բյուջեի միջոցների հաշվին, ապա Հիմնադրամի շահառու հանդիսանալու (համարվելու) հիմքից տարբեր այլ հիմքով կդադարեր այդ շահառուի՝ կենսաթոշակ կամ պարգևավճար ստանալու իրավունքը (այսուհետ՝ կենսաթոշակ կամ պարգևավճար ստանալու իրավունքի դադարեցման որոշակի հիմք))։ Սույն մասում նշված՝ կենսաթոշակի կամ պարգևավճարի իրավունքը կորցնելու հանգամանքը ճշտում է Հիմնադրամը՝ կենսաթոշակային ոլորտի պետական կառավարման լիազոր մարմնի տրամադրած՝ շահառուի՝ կենսաթոշակ կամ պարգևավճար ստանալու իրավունքի դադարեցման որոշակի հիմքերի վերաբերյալ տվյալների հիման վրա, որոնց ցանկը սահմանում է Կառավարությունը։
9. [bookmark: _GoBack]Սույն օրենքի 5-րդ հոդվածի 1-ին և 3-րդ մասերի գործողությունները տարածվում են սույն օրենքն ուժի մեջ մտնելուց հետո հատուցման գումարների՝ առաջին վճարումը կատարելու,  սույն հոդվածի 3-րդ և 6-րդ մասերով սահմանված հիմքերով Հիմնադրամի շահառու հանդիսանալու (համարվելու) և  նոր շահառու ի հայտ գալու դեպքերի վրա։ Բացառությամբ սույն հոդվածով նախատեսված դեպքերի` մինչև սույն օրենքն ուժի մեջ մտնելը շահառուների համաձայնությամբ որոշված շահառուի միջոցով գումարների վճարման կարգը չի փոխվում (մնում է անփոփոխ)` մինչև բոլոր շահառուների կողմից հատուցման գումարն անձամբ ստանալու դիմում ներկայացնելը։
